DRVODJELSKA TEHNIČKA ŠKOLA

Stanka Vraza 15,

VINKOVCI

KLASA: 112-02/22-01/4

URBROJ: 2196-35-22-1

Vinkovci, 25. ožujka 2022 g.

**OBAVIJEST KANDIDATIMA  PRIJAVLJENIMA NA NATJEČAJ**

**za radno mjesto tajnika/ce škole**

Prema Pravilniku o načinu i postupku zapošljavanja u Drvodjelskoj tehničkoj školi, Vinkovci koji je objavljen na mrežnim stranicama škole: <http://ss-drvodjelska-tehnicka-vk.skole.hr/dokumenti> , dana 23. ožujka 2022 g. Povjerenstvo za procjenu kandidata za zapošljavanje utvrđuje:

* za radno mjesto **tajnika/ce škole, na neodređeno puno radno vrijeme,** Škola je zaprimila ukupno 31 prijavu kandidata, od kojih je 24 pravodobno dostavljeno sa svim prilozima i koje ispunjavaju uvjete natječaja te je zaprimila i 7 prijava kandidata koje ne ispunjavaju uvjete natječaja i ne sudjeluju u daljnjem postupku testiranja.
* Provest će se pisano i usmeno testiranje kandidata koji ispunjavaju uvjete natječaja za navedeno radno mjesto.
* Pisano testiranje provest će se u **utorak, 29. ožujka 2022.g u vremenu od 09:00 do 09:45 sati u prostorijama Škole.** Kandidati će biti obaviješteni putem elektronske pošte koju su naveli u prijavi za natječaj.

Kandidati su dužni pristupiti pisanom testiranju prema ovom rasporedu, ponijeti identifikacijsku ispravu, zaštitnu masku i kemijsku olovku. Testiranju ne mogu pristupiti kandidati koji ne mogu dokazati identitet.

Ne postoji mogućnost naknadnog testiranja, bez obzira na razloge koje pojedinog kandidata eventualno sprječavaju da pristupi testiranju u naznačeno vrijeme. Obavijest o datumu i vremenu održavanja usmenog testiranja bit će objavljeni na web stranici Škole te poslani kandidatima na e- mail adresu koju su bili dužni navesti u prijavi za natječaj.

Nakon utvrđivanja rezultata pisanog i usmenog vrednovanja, Povjerenstvo utvrđuje rang-listu koju isti dan dostavlja ravnatelju. Na temelju dostavljene rang-liste kandidata ravnatelj se odlučuje za jednoga između tri najbolje rangirana kandidata te će za njega tražiti prethodnu suglasnost Školskog odbora za zasnivanje radnog odnosa. Prije donošenja odluke o kandidatu, ravnatelj zadržava pravo pozvati kandidate na razgovor.

O rezultatima natječaja kandidati će biti obaviješteni u skladu s člankom 21. Pravilnika

Povjerenstvo za procjenu kandidata